वित्त मंत्री मनप्रीत सिंह बादल ने बताया कि विशेष सत्र की तारीख का फैसला पंजाब मंत्रिमंडल की मीटिंग के बीच होगा और यह मीटिंग इस महीने के अंत में होने की संभावना है। उन्होंने कहा कि हमें इन संशोधनों को जल्द से जल्द पास करवाने की आवश्यकता है क्योंकि लोक सभा द्वारा इन संशोधनों को पहले ही मंजूरी मिल चुकी है। उन्होंने कहा कि इन संशोधनों को पास करने का मुख्य उद्देश्य घपलेबाजी को बंद करना और करदाताओं को आई परेशानियों से दूर करना है।